A Bizottság határozata
(2004. április 13.)
az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló 97/296/EK határozat Románia és Zimbabwe tekintetében történő módosításáról
(az értesítés a C(2004) 1304. számú dokumentummal történt)
(EGT vonatkozású szöveg)
(2004/359/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [1], és különösen annak 2. cikke (2) bekezdésére,
mivel:
(1) Az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló, 1997. április 22-i 97/296/EK bizottsági határozat [2] felsorolja azokat az országokat és területeket, amelyekről az emberi fogyasztásra szánt halászati termékek behozatala engedélyezett. A határozat mellékletének I. része felsorolja azokat az országokat és területeket, amelyek a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelv [3] alapján külön határozat alá tartoznak, valamint a melléklet II. része felsorolja azokat az országokat és területeket, amelyek megfelelnek a 95/408/EK tanácsi határozat 2. cikke (2) bekezdése követelményeinek.
(2) A 2004/361/EK [4] és 2004/360/EK [5] bizottsági határozatok a Romániából és Zimbabwéből származó halászati termékekre egyedi importfeltételeket írnak elő. Így ezeket az országokat fel kell venni a 97/296/EK határozat mellékletének I. részébe. Az egyértelműség érdekében az érintett jegyzékeket teljes egészükben fel kell váltani.
(3) A 97/296/EK határozatot ezért ennek megfelelően módosítani kell.
(4) E határozatot a Romániából és Zimbabwéből származó halászati termékek behozatala tekintetében ugyanattól a naptól kezdődően kell alkalmazni, mint a 2004/361/EK és 2004/360/EK határozatokat.
(5) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/296/EK határozat melléklete helyébe e határozat mellékletének szövege lép.
2. cikk
E határozatot 2004. június 4-től kell alkalmazni.
3. cikk
E határozatnak a tagállamok a címzettjei.
Kelt Brüsszelben, 2004. április 13-án.